b'\n_START_ARTICLE_\nMalaizijos ringitas\n_START_SECTION_\nEtimologija\n_START_PARAGRAPH_\n\xc5\xbdodis ringitas pa\xc5\xbeod\xc5\xbeiui rei\xc5\xa1kia \xe2\x80\x9edantytas\xe2\x80\x9c ir prad\xc5\xbeioje taip buvo vadinami sidabriniai Ispanijos doleriai dantytomis briaunomis, kurie XVI-XVII a. pla\xc4\x8diai cirkuliavo tame regione. Singap\xc5\xabro ir Brun\xc4\x97jaus doleriai Malaizijoje taip pat yra vadinami ringitais, i\xc5\xa1 \xc4\x8dia ir kilo santrumpa RM (Ringgit Malaysia)._NEWLINE_1975 m. rugpj\xc5\xabti buvo priimti oficial\xc5\xabs valiutos pavadinimai - ringitas ir senas. Iki tol buvo vadinami angli\xc5\xa1kai - doleris ir centas ir malajieti\xc5\xa1kai - ringitas ir senas.\n_START_SECTION_\nIstorija\n_START_PARAGRAPH_\n1967 m. bir\xc5\xbeelio 12 d. centrinio banko i\xc5\xa1leisti Malaizijos doleriai pakeit\xc4\x97 apyvartoje buvusius Brit\xc5\xb3 Malajos dolerius. Naujoji valiuta buvo t\xc5\xb3 pa\xc4\x8di\xc5\xb3 nominal\xc5\xb3, i\xc5\xa1skyrus $10 000 nominal\xc4\x85, ir liko t\xc5\xb3 pa\xc4\x8di\xc5\xb3 spalv\xc5\xb3, kaip ir prie\xc5\xa1 tai buv\xc4\x99 doleriai. Po de\xc5\xa1imtme\xc4\x8dio banknotai ir monetos ne\xc5\xbeymiai pasikeit\xc4\x97, \xc4\xafskaitant M$1 monet\xc4\x85 i\xc5\xa1leist\xc4\x85 1967 m. XX a. paskutiniajame de\xc5\xa1imtmetyje i\xc5\xa1 apyvartos buvo i\xc5\xa1imti M$500 ir M$1000 nominal\xc5\xb3 banknotai._NEWLINE_$ ar M$ \xc5\xbeenklai iki XX a. paskutiniojo de\xc5\xa1imtem\xc4\x8dio nebuvo pakeisti \xc4\xaf santrumpa RM, ta\xc4\x8diau sutrumpinimas MYR buvo pla\xc4\x8diai \xc5\xbeinomas pasulyje.'